MATEMATIČKI MEMORY

-zabava za braću i sestre, roditelje ili cijelu obitelj. Izradi i ti svoj matematički memory! Ovo je klasična igra za vježbanje pamćenja i matematike.

POTREBAN MATERIJAL ZA IZRADU:

* Papir
* Škarice
* Olovka

UPUTE ZA IZRADU:

Papir je potrebno izrezati na jednake kvadratiće. Treba izrezati 20 kvadratića, tj. 10 parova. Ako želiš možeš i više. Kada izrežeš sve kvadratiće, uzimaš po dva i izrađuješ parove. Parove izrađuješ tako da na jednom kvadratiću napišeš matematički zadatak, a na drugom, njegovom paru napišeš rezultat.

Primjer parova za 1. razred:

1

8-7

4

2+2

ili

Primjer parova za 2. razred:

5

10:2

6

2\*3

ili

Primjer parova za 3. razred:

268

138

+296

434

795

-527

ili

Primjer parova za 4. razred: - možeš računati na papiru ali ograniči vrijeme na 15sek.

3452+ 4572

O=3\*a

Jednakostraničan trokut

8024

ili

UPUTE ZA IGRU:

Nakon što je memory izrađen vrijeme je za igru. Nađi si barem jednu osobu s kojom ćeš odigrati. Kartice pomiješaj i krenite. Kartice sa zadacima postave se u kvadratnu formu licem prema dolje. Igrači naizmjenično otvaraju po dvije kartice pokušavajući spojiti parove. Treći i četvrti razred može koristiti papir za svoje zadatke kako bi si pomogli, ali vrijeme za računanje mora biti ograničeno na 15do20sek. Cilj igre je skupiti što više parova, te onaj tko skupi najviše parova je ujedno i pobjednik.

* Mali savjet: ukoliko želiš da tvoj Matematički memory duže traje, kartice možeš izraditi na nekom čvršćem papiru ili papir oblijepiti selotejpom.

Uživaj!